Prezident Davlat xavfsizlik xizmatiga yangi rahbar tayinlandi

Alisher Abrorovich Usmonov O‘zbekiston Prezidenti Davlat xavfsizlik xizmatining raisi bo‘ldi. Bu haqda “Gazeta.uz” hukumatdagi bir necha manbalariga tayanib xabar berdi.

Alisher Usmonov ilgari Davlat xavfsizlik xizmati (DXX) raisining o‘rinbosari bo‘lib ishlagan. 2007-yilda u II darajali “Shon-sharaf” ordeni bilan taqdirlangan.
Eslatib o‘tamiz, oktabr oyida O‘zbekiston Prezidenti Davlat xavfsizlik xizmati raisi sifatida faoliyat yuritib kelgan Bahodir Toshmatov Prezident huzuridagi Xavfsizlik Kengashi kotibining o‘rinbosari etib tayinlangan edi. Bahodir Toshmatov shu yilning martidan Prezident davlat xavfsizlik xizmatini boshqarib kelayotgan edi, 2017−2020-yillarda Milliy gvardiya qo‘mondoni bo‘lib ishlagan.